On the Floor

"On the Floor" (בעברית: "על הרחבה") הוא הסינגל השני מתוך אלבום האולפן השביעי של הזמרת ג'ניפר לופז, ?Love, בו מתארח הראפר פיטבול. מנגינת השיר מבוססת על הפזמון הפורטוגזי למבדה. השיר הוא הראשון שהוציאה לופז בחברת התקליטים "The Island Def Jam Music Group", לאחר שסיימה את החוזה שארך כעשר שנים עם חברת התקליטים אפיק רקורדס, והשיר השני בו שיתפה פעולה עם פיטבול. הוצאת הסינגל חפפה למינוי לופז לשופטת בתוכנית הריאליטי אמריקן איידול. השיר הושמע לראשונה בתוכנית הרדיו האמריקאית "באוויר עם ראיין סיקרסט" וזכה שם לביקורות חיוביות, לתחנות הרדיו יצא השיר בתאריך 8 בפברואר 2011 ושלושה ימים לאחר מכן היה זמין גם להורדה דיגיטלית. הווידאו קליפ של השיר הוצג לראשונה בתוכנית הריאליטי "אמריקן איידול" ויצא ב-3 במרץ 2011. לקליפ יצרו שלושה סיומים אפשריים והקהל נתבקש לבחור את הטוב ביותר שנכנס לגרסה הסופית. הקליפ מתאר את תרבות המועדונים התת-קרקעיים, כולל עיצוב, כוריאוגרפיה ואופנה תואמים, כמחווה להתחלת קריירת הריקוד של לופז. הווידאו קליפ של השיר זכה ל-2,177,838,164 צפיות באתר יוטיוב (נכון ל-30 באוגוסט 2023), והוא אחד מקטעי הווידאו הנצפים ביותר בכל הזמנים. העבודה על אלבום האולפן השביעי של לופז, ?Love, החלה עוד בשנת 2007 והסתיימה בתחילת 2008, והסינגל הראשון מתוכו, "Louboutins", יצא בעזרת חברת התקליטים אפיק רקורדס. הסינגל לא נחל הצלחה במצעדי ההשמעות, אף על פי שהגיע למקום הראשון במצעד שירי המועדונים של הבילבורד. לאחר מכן עזבה לופז את אפיק רקורדס בהסכמה הדדית, באומרה שסיימה את התחייבותה לחברה, ושברצונה להוציא את האלבום החדש שלה בחברת התקליטים החדשה. לופז עברה לחברת התקליטים "איילנד רקורדס". ב-16 בינואר 2011 קטע מהשיר דלף ופורסם באתר RapUp.com, וב-11 בפברואר יצא "On the Floor" כסינגל שני מהאלבום. "On the Floor" הוא שיר דאנס-פופ ואלקטרופופ קצבי ובו אלמנטים משמעותיים של אלקטרוהאוס. השיר נפתח בקטע ראפ של הראפר הלטיני פיטבול, ויש בו סימפול מתוך השיר למבדה של להקת קאומה משנת 1989. ‏"On the Floor" נכתב על ידי בילאל חאג'י, קינדה חאמיד, גונזלו ויוליסס הרמוסה, אשרף ג'אנוסי, רד-ואן וג'ראלדו סאנדל. השיר בעל קצב של 130 BPM. בתחילת השיר, לפני כניסת התופים, קורא פיטבול בשם המפיק "RedOne" (רד-ואן). "On the Floor", קיבל בעיקר ביקורות חיוביות מכתבים שונים. עמית קוטלר, מאתר ynet, תמה לגבי בחירת "למבדה" כבסיס לשיר, ובתוך כך כתב ש"השיר כולל גם הומאז' ברור לזמרת המצליחה והצעירה Ke$ha: כדקה לאחר תחילתו, יש בשיר מעין פאוזה וקריאת "Don't Stop" שאי אפשר לטעות בה." (כמחווה לשיר "TiK ToK", של קשה.) נועה מגר, מאתר מאקו, נתנה לשיר ביקורת שלילית, ואמרה: "On the floor הוא שיר מבאס. השימוש ב"למבדה", השירה המונוטונית, עיוות הקול וביט הדראם-אנד-בייס המאולץ הופכים את הסאונד לזול וההפקה ניינטיזית ולא במובן הוינטג'י של המילה", ועוד הוסיפה "הסינגל הזה יככב מקסימום במועדונים לילדים בני 16". ג'ייסון ליפשץ מאתר המגזין האמריקאי בילבורד נתן לשיר ציון של 64 מתוך 100, וכתב "הסינגל החדש של ג'יי לו הוא מעין ברכת חזרה למועדונים בשביל הזמרת בת ה-41". השיר הגיע למקום ה-1 במעל ל-15 מצעדים שונים ובכך הפך לשיר הכי מצליח של לופז גם מבחינת מכירות וגם מבחינת מצעדים, השיר נכנס למקום הראשון בקנדה, אוסטריה, אוסטרליה, איטליה, אירלנד, גרמניה ועוד מדינות רבות אחרות. השיר הגיע לחמישייה הפותחת בלמעלה מ-20 מצעדים שונים מה שמחזק את זה שזהו השיר המצליח ביותר של לופז מבחינת מצעדים ומכירות בכך שהגיע לחמישייה הפותחת בברזיל, ארצות הברית, ניו זילנד וכו'. מידע על היצירה "On the Floor" באתר מיוזיק בריינז מידע על הסינגל "On the Floor" באתר מיוזיק בריינז מידע על היצירה "On the Floor" באתר Discogs סרטון השיר "On the Floor" באתר יוטיוב JenniferLopezVEVO (2011-03-03), Jennifer Lopez - On The Floor ft. Pitbull, נבדק ב-2017-11-30 סטיבן רובינס, ג'ניפר לופז מדברת על השפעות התאומים שלה על המוזיקה החדשה, אתר MTV, ‏15 בינואר 2009 ג'ניפר לופז בסינגל ראשון לקראת אלבום חדש, אתר Charts, ‏20 בנובמבר 2009 מעודכן:ג'ניפר לופז מאשרת את סיום החוזה עם חברת 'Epic Records', אתר הבילבורד, 23 בפברואר 2010 מוזיקה חדשה, ג'ניפר לופז ופיטבול - On the Floor (קטע), אתר RapUp (כולל אודיו) עמית קוטלר, ג'ניפר לופז עושה את ה"למבדה", באתר ynet, 19 בינואר 2011 נועה מגר, ‏ג'יי לו נראית טוב, אבל מבאסת עם הלמבדה, באתר ‏מאקו‏, 25 בינואר 2011 ג'ייסון ליפשץ, ג'ניפר לופז, On the Floor, מגזין הבילבורד [1] On the Floor, מגזין הבילבורד מידע על On the Floor, באתר המצעד האוסטרי, ארכיון מידע על On the Floor, באתר המצעד האיטלקי, ארכיון מידע על On the Floor, באתר המצעד הגרמני מידע על On the Floor, באתר מצעד דנמרק מידע על On the Floor, באתר המצעד הנורווגי מידע על On the Floor, באתר המצעד של ניו זילנד מידע על On the Floor, באתר המצעד הספרדי מידע על On the Floor, באתר המצעד הפורטוגזי, ארכיון מידע על On the Floor, באתר המצעד הפיני מידע על On the Floor, באתר המצעד הצרפתי, ארכיון מידע על On the Floor, באתר המצעד השוודי Jennifer Lopez Ft Pitbull – On The Floor, BPI